12. klase

**3. modulis:** **Sabiedrības uzplaukums**

**Tēma: Lokālais un globālais**

**Tēmas atsegums**

**Tēmas apguve strukturēta trīs nodarbībās:**

1. nodarbība – Par lokālo sabiedrību: mana valsts

2. nodarbība – Par globālo sabiedrību: Eiropa un pasaule

3. nodarbība – Lokālais un globālais: pretrunā vai papildinājumā?

**Tēmas apguves mērķi**

***Zināšanas: veicināt priekšstatu veidošanos par to,***

* kādas ir patriota īpašības, tikumi un vērtības;
* ka Latvija ir vienīgā vieta pasaulē, kur latviešu valoda ir valsts valoda un kur tiek atbalstīta latviešu kultūra;
* kādi ir argumenti, lai dzīvotu Latvijā, kādas ir Latvijas valsts stiprās un vājās puses;
* ka dažādām tautām ir ne tikai atšķirīgas, bet arī kopīgas vērtības un morāles principi;
* kas ir morāles “zelta likums” un kāpēc to ne vienmēr izdodas īstenot;
* ka globālajām problēmām var būt morālas dabas cēloņi;
* kur un kā iespējams pielikt savas pūles, lai risinātu globālās problēmas lokāli;
* kādiem jābūt ideāla nākotnes pilsoņa tikumiem, vērtībām.

***Morālās prasmes: sekmēt šādu morālo ieradumu veidošanos skolēnos:***

* cieņas pret savu dzimteni, Latvijas valsti, latviešu valodu – diskutējot par piederību Latvijai.
* gudrības, līdzdalīguma, atbildība – veicot Latvijas pastāvēšanas SVID analīzi.
* līdzjūtības, solidaritātes, atbildības un līdzdalības cilvēces rūpēs par kopējo labumu.
* sadarbīguma, centības, čakluma, drosmes, nesavtības – izzinot iespējas iesaistīties labdarībā;
* iztēles, kritiskas spriestspējas, cerība, atvērtības jaunajam – modelējot ideāla nākotnes sabiedrības pilsoņa vērtības un tikumus.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Latvijas valsts, latviešu valoda, kultūra, brīvība, dzīvība, cilvēka cieņa, darbs | Uzticība, cilvēka dzīves misija, tradīcijas, miers, taisnība, veselība, brālība, laiks |
| **Tikumi** | Atbildība, godīgums, solidaritāte, tolerance, drosme, līdzcietība, atbildība, centība | Kritiska spriestspēja, pateicīgums, dāsnums, izpalīdzība, līdzdalīgums, pašiniciatīva  |

**Tikumu praktizēšanas iespējas**

* 1. nodarbības 2. aktivitātē (5. un 6. slaids) skolēni veido motivāciju dzīvot Latvijā.
* 1. nodarbībā 3. aktivitātē (7.slaids) skolēni argumentē savus viedokļus
* 2. nodarbības aktivitātē (8. slaids) iespējams attīstīt līdzcietību, solidaritāti, motivāciju darīt labo.
* 3. nodarbības 2. aktivitātē (8. slaids) iespējams attīstīt apdomību, radošumu, iztēli un atbildīgumu – modelējot ideālu nākotnes sabiedrību un ideāla nākotnes pilsoņa tikumus un vērtības.

Citi komentāri

Kolēģu komentāri:

Ļoti aktuāla tēma īpaši vidusskolēniem, kas plāno studēt ārzemēs un ir skeptiski pret dzīvi un/vai izglītību Latvijā.

Jautājumi, kuri visticamāk radīsies klasē - vai es nevaru būt patriots arī ārpus Latvijas, dzīvot ārzemēs, bet ar savu darbību popularizēt Latvijas vārdu? Varbūt ir iespēja aplūkot arī šo tēmas šķautni.